Sadarkaa naannoo Oromiyaatti qaamoleen bulchiinsa invastimentii naanichaa kan hundeeffaman yammuu ta’u Labsiin Qaamolee Qulchiinsa Invastimentii naannichaa hundeessuuf bahe lakk 2/1987 isa jalqabaa ti. Akkaataa labsii kana keewwata 5tiin qaamoleen bulchiinsa Invastimentii naannichaa Boordii, waajjira Invastimentii naannichaa, koreewwan invastimentii sadarkaa Godinaa fi Aanaatti hundeeffaman yammuu ta’u, labsiin kun labsii lakk 115/1998”n deebi’ee fooyya’ee jira. Labsii irra deebiidhaan qaamolee bulchiinsa invastimentii naannichaa hundeessuuf bahe kana keewwata 6 jalatti akkaataa tumameen qaamoleen bulchiinsa invastimentii naannichaa Boordii, koomishinii invastimentii fi koreewwan invastimentii Godinaa, Aanaa, akkasumas sadarkaa bulchiinsaa magaalaa yammuu ta’an, labsii lakk 2/1987 keessatti waajjirri Invastimentii naannichaa sadarkaa waajjiraatti hundeeffamee ture sadarkaa koomishiniitti akka gurmaa’u ta’ee jira.